Oficialusis leidinys L 356 , 31/12/1997 p. 0057 - 0061



Komisijos sprendimas 1997 m. gruodžio 23 d. nustatantis specialius reikalavimus, reglamentuojančius Indijos kilmės žuvininkystės ir akvakultūros produktų importą (tekstas svarbus EEE) (97/876/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1991 m. liepos 22 d. Tarybos direktyvą 91/493/EEB, nustatančią sveikatos reikalavimus, reglamentuojančius žuvininkystės produktų gamybą ir jų tiekimą į rinką [1], su paskutiniais pakeitimais, padarytais Direktyva 95/71/EB [2], ypač į jos 11 straipsnį, atsižvelgdama į 1990 m. gruodžio 10 d. Tarybos direktyvą 90/675/EEB, nustatančią principus, reglamentuojančius produktų, įvežamų į Bendriją iš trečiųjų šalių, veterinarinių patikrinimų organizavimą [3] su paskutiniais pakeitimais, padarytais Direktyva 96/43/EB [4], ypač į jos 19 straipsnio 7 dalį, kadangi Komisijos ekspertų grupė apsilankė Indijoje, kad patikrintų sąlygas, kuriomis žuvininkystės produktai yra gaminami, saugoti ir išsiunčiami į Bendriją; kadangi galima laikyti, kad Indijos teisės aktų nuostatos dėl žuvininkystės produktų sveikatos tikrinimo ir priežiūros atitinka Direktyvoje 91/493/EEB nustatytas nuostatas; kadangi Indijoje Indijos Prekybos ministerijos Eksporto inspekcijos taryba (EIC) yra pajėgi veiksmingai tikrinti, kaip taikomi galiojantys įstatymai; kadangi Direktyvos 91/493/EEB 11 straipsnio 4 dalies a punkte nurodytoje sveikatos sertifikato išdavimo tvarkoje taip pat turi būti nustatytas sertifikato pavyzdys, būtiniausi reikalavimai kalbai(-oms), kuria(-iomis) jis turi būti surašytas, ir asmens, turinčio įgaliojimus jį pasirašyti, rangas; kadangi pagal Direktyvos 91/493/EEB 11 straipsnio 4 dalies b punktą prie žuvininkystės produktų pakuočių turėtų būti tvirtinamas ženklas, kuriame nurodomas trečiosios šalies pavadinimas ir kilmės įmonės, šaldymo saugyklos arba laivo-šaldytuvo patvirtinimo numeris; kadangi pagal Direktyvos 91/493/EEB 11 straipsnio 4 dalies c punktą turi būti sudarytas patvirtintų įmonių, šaldymo saugyklų arba laivų-šaldytuvų sąrašas; kadangi tas sąrašas turi būti sudaromas remiantis EIC pranešimu Komisijai; kadangi dėl to EIC turi užtikrinti, kad būtų laikomasi Direktyvos 91/493/EEB 11 straipsnio 4 dalyje tuo tikslu nustatytų nuostatų; kadangi EIC pateikė oficialius patvirtinimus, kad yra laikomasi Direktyvos 91/493/EEB priedo V skyriaus taisyklių ir kad yra įvykdyti reikalavimai, lygiaverčiai tiems, kurie nustatyti minėtoje direktyvoje dėl įmonių, šaldymo saugyklų arba laivų-šaldytuvų patvirtinimo; kadangi būtina panaikinti 1997 m. rugpjūčio 1 d. Tarybos sprendimą 97/515/EB dėl tam tikrų apsaugos priemonių, susijusių su Indijos kilmės žuvininkystės produktais [5]; kadangi šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Prekybos ministerijos Indijos eksporto inspekcijos taryba (EIC) – tai Indijos kompetentinga institucija, galinti patikrinti ir patvirtinti, kad žuvininkystės ir akvakultūros produktai atitinka Direktyvos 91/493/EEB reikalavimus. 2 straipsnis Indijos kilmės žuvininkystės ir akvakultūros produktai turi atitikti šiuos reikalavimus: 1) prie kiekvienos siuntos turi būti pridėtas sveikatos sertifikato originalas, kuriame pagal šio sprendimo A priede nurodytą pavyzdį turi būti įrašytas numeris, data, jis turi būti tinkamai užpildytas, pasirašytas ir surašytas viename lape; 2) produktai turi būti atvežti iš šio sprendimo B priede nurodytų patvirtintų įmonių; 3) ant visų pakuočių, išskyrus palaidus sušaldytus žuvininkystės produktus, skirtus konservuotiems maisto produktams gaminti, neištrinamomis raidėmis turi būti užrašytas žodis "INDIJA" ir kilmės įmonės, šaldymo saugyklos arba laivo-šaldytuvo patvirtinimo numeris. 3 straipsnis 1. 2 straipsnio 1 punkte nurodytas sertifikatas turi būti surašytas mažiausiai viena valstybės narės, kurioje atliekami patikrinimai, valstybine kalba. 2. Sertifikate turi būti EIC atstovo vardas, pavardė, pareigos, parašas bei oficialus antspaudas, kurio spalva turi skirtis nuo teksto spalvos. 4 straipsnis Sprendimas 97/515/EB panaikinamas. 5 straipsnis Šis sprendimas skirtas valstybėms narėms. Priimta 1997 m. gruodžio 23 d. Komisijos vardu Franz Fischler Komisijos narys [1] OL L 268, 1991 9 24, p. 15. [2] OL L 332, 1995 12 30, p. 40. [3] OL L 373, 1990 12 31, p. 1. [4] OL L 162, 1996 7 1, p. 1. [5] OL L 214, 1997 8 6, p. 52. -------------------------------------------------- A PRIEDAS +++++ TIFF +++++ +++++ TIFF +++++ -------------------------------------------------- B PRIEDAS PATVIRTINTŲ ĮMONIŲ SĄRAŠAS Numeris | Pavadinimas | Adresas | 981 | Accelerated Freeze Drying Co. Ltd | Bangalore (Karnataka) | 883 | Amulya Seafoods | Tuticorin (Tamil Nadu) | 686 | Cap Sea Foods (A division of Abad Fisheries) | Vypeen Island, Cochin (Kerala) | 520 | Capithan Exporting Co. | Quilon (Kerala) | 694 | Choice Canning Co. Unit III | Cochin (Kerala) | 253 | Castlerock Fisheries Limited | Taloja, Distt. Raigad Near Mumbai, Maharashtra | 935 | Innovative Marine Foods Limited (Amalgam Enterprises) | Pamarru, Andhra Pradesh | 208 | Innovative Marine Foods Limited | Taloja, Distt. Raigad Near Mumbai, Maharashtra | 687 | Lansea Foods Private Limited | Cochin (Kerala) | 683 | Torry Harris Seafood Limited | Eramalloor, Alleppey (Kerala) | --------------------------------------------------